**SE ako Kupujúci, verzia 01/10/2018**

**č. zmluvy Kupujúceho: 46........**

**SAP č. Dodávateľa: .........**

|  |
| --- |
| rámcová zmluva |
| uzavretá v zmysle § 269 ods. 2 zákona č. 513/1991 Zb. Obchodný zákonník v platnom znení(ďalej len „**Rámcová zmluva**”) |
| uzavretá medzi: |
| Obchodné meno: | **Slovenské elektrárne, a.s.** |
| Sídlo: | Mlynské nivy 47, 821 09 Bratislava  |
| IČO: | 35 829 052 |
| DIČ: | 2020261353 |
| IČ DPH: | SK2020261353 |
| v mene spoločnosti koná: | Meno a priezvisko, funkcia |
|  | Meno a priezvisko, funkcia |
| Zapísaný v: | Obchodnom registri Okresného súdu Bratislava I., odd.: Sa, č. vl.: 2904/B |
| (ďalej len „**Kupujúci**”) |
| a |
| Obchodné meno: |  |
| Sídlo: |  |
| IČO: |  |
| DIČ: |  |
| IČ DPH: |  |
| Registrácia pre daň z pridanej hodnoty (DPH): | V prípade zahraničného Predávajúceho celý tento riadok odstráňte (údaj sa nachádza v dokumente „Vyhlásenie o daňovej pozícii a prepojenosti“).**Tuzemský Predávajúci** uvedie jednu z nasledovných 2 možností:1. možnosť: platiteľ DPH v zmysle § 42. možnosť: neplatiteľ DPH v zmysle zákona č. 222/2004 Z. z. o DPH v znení neskorších predpisov |
| v mene spoločnosti koná: | Meno a priezvisko, funkcia |
|  | Meno a priezvisko, funkcia |
| Zapísaný v: |  |
| (ďalej len „**Predávajúci**”) |
| (Kupujúci a Predávajúci ďalej spolu tiež „**Zmluvné strany**” alebo osobitne „**Zmluvná strana**”) |

1. PREDMET rámcovej ZMLUVY
	1. Predmet a účel Rámcovej zmluvy

Predmetom tejto Rámcovej zmluvy je stanoviť práva a povinnosti Zmluvných strán a podmienky obchodného vzťahu medzi Zmluvnými stranami, ktoré sa budú aplikovať na jednotlivé kúpne zmluvy na tovar, ktoré budú Zmluvné strany uzatvárať výhradne na základe návrhov na uzatvorenie kúpnych zmlúv vystavených Kupujúcim vo forme objednávok (každá z takýchto objednávok ďalej len „**Objednávka**“ alebo spolu „**Objednávky**“). Ustanovenia tejto Rámcovej zmluvy, súčasťou ktorej sú **Všeobecné obchodné podmienky Slovenských elektrární, a.s.**, v zmysle bodu 3.1 tejto Rámcovej zmluvy (ďalej len „**VOP**“),sa budú aplikovať na zmluvu uzavretú na základe Objednávky v rozsahu, v akom konkrétna Objednávka neupraví jednotlivé práva a povinnosti Zmluvných strán inak.

* + 1. Kupujúci uzatvára túto Rámcovú zmluvu a jednotlivé kúpne zmluvy na zabezpečenia dodávok Vápenného hydrátu , trieda č.1, Ca(OH)2 pre účely: alkalické čírenie vody, čírenie zeolejovaných vôd, neutralizáciu odpadových vôd z regenerácie ionexov.
	1. Špecifikácia predmetu plnenia Rámcovej zmluvy a spôsob uzatvárania kúpnych zmlúv
		1. Predávajúci sa zaväzuje za podmienok dohodnutých v tejto Rámcovej zmluve uzatvárať s Kupujúcim kúpne zmluvy formou Objednávok, predmetom ktorých bude záväzok Predávajúceho dodať Kupujúcemu nasledovný tovar:

**Vápenný hydrát, Ca (OH)2, trieda č. 1**

(ďalej len „**Tovar**“)

špecifikovaný nižšie, za jednotkové ceny uvedené v Prílohe č. 3 – „Cenová ponuka“, a previesť na Kupujúceho vlastnícke právo k Tovaru a Kupujúci sa zaväzuje od Predávajúceho prevziať predmet Objednávky a zaplatiť cenu za jeho dodanie.

Technická špecifikácia Tovaru sa nachádza v Prílohe č. 2 Rámcovej zmluvy (ďalej len „**Technická špecifikácia**“).

* + 1. Predpokladané množstvo Tovaru, ktoré je Predávajúci povinný dodať podľa tejto Rámcovej zmluvy, je uvedené v Prílohe č. 3 tejto Rámcovej zmluvy. Množstvo Tovaru, ktorý má byť dodaný, je oprávnený určiť Kupujúci v Objednávke.
		2. Objednávka musí obsahovať:
			1. druh Tovaru podľa špecifikácie Tovaru podľa tejto Rámcovej zmluvy,
			2. presné množstvo Tovaru,
			3. jednotkovú cenu Tovaru podľa tejto Rámcovej zmluvy a celkovú kúpnu cenu Tovaru,
			4. miesto dodania Tovaru,
			5. termín dodania Tovaru.
		3. Kupujúci je oprávnený zasielať Predávajúcemu Objednávky elektronickou formou, v „.pdf“ formáte aj bez vlastnoručného podpisu či zaručeného elektronického podpisu Kupujúceho, ak bude Objednávka doručená na nasledovnú e-mailovú adresu Predávajúceho: **………………………..**.
		4. Predávajúci sa zaväzuje akceptovať elektronickú formu Objednávky, pokiaľ obsahuje všetky údaje v zmysle bodu 1.2.3 a ak bola doručená z nasledovnej e-mailovej adresy Kupujúceho: **stefan.herzceg@seas.sk** **alebo jaroslav.gendiar@seas.sk.**
		5. Zmeny e-mailových adries pre doručovanie Objednávok, uvedených v predchádzajúcich bodoch Rámcovej zmluvy, môžu byť vykonané jednostranným písomným oznámením Zmluvnej strany, adresovaným Kontaktnej osobe druhej Zmluvnej strany.
		6. Zmluvné strany sa dohodli, že za deň doručenia Objednávky Predávajúcemu bude považovaný dátum uvedený v elektronickom potvrdení o doručení e-mailu obsahujúceho Objednávku, pričom toto potvrdenie bude doručené automaticky naspäť na e-mailovú adresu Kupujúceho, z ktorej bol Predávajúcemu odoslaný e-mail obsahujúci Objednávku. Tento deň sa bude považovať za deň, od ktorého začína Predávajúcemu plynúť lehota 2 pracovných dní pre účely tohto bodu, ako je uvedené nižšie. V prípade, ak Kupujúcemu nebude doručené potvrdenie o doručení e-mailu obsahujúceho Objednávku, ani chybová správa o nedoručení e-mailu, tak potom sa pre účely tejto Rámcovej zmluvy bude považovať Objednávka za doručenú v čase odoslania e-mailovej správy obsahujúcej Objednávku.
		7. Predávajúci je povinný prijať Objednávku najneskôr do 2 pracovných dní odo dňa jej doručenia, a to zaslaním spätného e-mailu s uvedením textu: „Objednávka č. 45XXXXXXXX vystavená Kupujúcim je prijatá bez výhrad“. Dňom doručenia spätného e-mailu Kupujúcemu podľa predchádzajúcej vety sa kúpna zmluva bude považovať za uzavretú.
		8. V prípade výhrady Predávajúceho k Objednávke je Predávajúci povinný v lehote 2 pracovných dní odo dňa jej doručenia odmietnuť Objednávku formou spätnej odpovede, a to na e-mail, z ktorého bola Objednávka odoslaná Predávajúcemu, spolu s uvedením dôvodov odmietnutia, pričom Predávajúci je oprávnený odmietnuť Objednávku, iba ak obsahuje podmienky, ktoré sú v rozpore s touto Rámcovou zmluvou. V takomto prípade nedôjde k uzatvoreniu kúpnej zmluvy. Následne je Kupujúci oprávnený zaslať Predávajúcemu novú Objednávku spôsobom určeným ustanoveniami tejto Rámcovej zmluvy.
		9. Zmluvné strany sa dohodli, že ak sa Predávajúci nevyjadrí k Objednávke ani jedným zo spôsobov uvedených v predchádzajúcich bodoch v lehote 2 pracovných dní odo dňa jej doručenia, bude Objednávka považovaná za prijatú zo strany Predávajúceho v celom rozsahu a kúpna zmluva sa bude považovať za uzavretú v nasledujúci kalendárny deň po uplynutí lehoty 2 pracovných dní po doručení Objednávky.
	1. Dodávané dokumenty

Predávajúci sa zaväzuje odovzdať Kupujúcemu najneskôr pri prevzatí Tovaru nasledovné dokumenty:

* + - 1. Dodací list,
			2. karta bezpečnostných údajov v zmysle Zákona č. 67/2010 a Nariadenia Komisie (EÚ) č. 453/2010;, CHL musí byť označená výstražnými symbolmi v zmysle Nariadenia Európskeho parlamentu a Rady (ES) č. 1272/2008; Požiadavky na KBÚ: musí byť vypracovaná v súlade s legislatívou REACH, Nariadením Komisie (EÚ) č. 453/2010 a dodaná v slovenskom jazyku; musí obsahovať registračné číslo, ak výrobcovi/ dovozcovi vznikla z legislatívy REACH povinnosť registrácie na Európskej chemickej agentúre; musí obsahovať účel použitia pre naše účely, expozičný scenár ( ak je potrebný ) a konkrétne OOPP resp. č. normy OOPP, musí byť dodaná s každou dodávkou, ak nie je zmluvne dohodnuté inak;
			3. certifikát kvality musí byť priamo od výrobcu produktu ( tovaru ) alebo od akreditovaného laboratória s akreditáciou pre stanovovanie obsahu nečistôt v chemických látkach a prípravkoch, s vyznačenou exspiračnou dobou, pričom exspiračná doba nesmie byť k termínu dodania a prevzatia Tovaru kratšia ako 2/3 celkovej exspiračnej doby. Na certifikáte kvality Tovaru musia byť uvedené namerané hodnoty pre všetky požadované parametre s uvedením laboratória, ktoré skúšku vykonalo, jeho pečiatkou a podpisom oprávnenej osoby.
	1. Zabezpečenie kvality

Na túto Rámcovú zmluvu sa nevzťahujú ustanovenia bodu 18.2 VOP, ktoré tvoria Prílohu č. 1 k tejto Rámcovej zmluve.

1. Uzatvorenie zmluvy a zmeny
	1. Platnosť

Táto Rámcová zmluva je platná dňom jej podpisu Zmluvnými stranami.

* 1. Účinnosť

Táto Rámcová zmluva nadobúda účinnosť dňom jej platnosti podľa bodu 2.1 tejto Rámcovej zmluvy.

* 1. Trvanie Rámcovej zmluvy

Táto Rámcová zmluva sa uzatvára na dobu určitú, a to na dobu **48 mesiacov** odo dňa nadobudnutia účinnosti tejto Rámcovej zmluvy.

Uplynutím doby platnosti tejto Rámcovej zmluvy podľa predchádzajúceho odseku nezaniká platnosť samostatných zmlúv uzatvorených na základe Objednávok počas platnosti tejto Rámcovej zmluvy, pokiaľ v Objednávke nie je dohodnuté inak alebo pokiaľ sa Zmluvné strany nedohodnú inak.

Ostatné podmienky súvisiace s týmto článkom Rámcovej zmluvy sú uvedené v Prílohe č. 1 – VOP, článok IV. Uzatvorenie zmluvy a zmeny.

1. Výklad zmluvy
	1. Všeobecné obchodné podmienky spoločnosti Slovenské elektrárne, a.s. (VOP)

Predávajúci berie na vedomie a výslovne súhlasí, že ostatné podmienky vzťahujúce sa na túto Rámcovú zmluvu sú uvedené vo **VOP**, verzia **01.10.2018**, ktoré tvoria Prílohu č. 1 k tejto Rámcovej zmluve.

Predávajúci vyhlasuje, že sa s obsahom ustanovení VOP oboznámil, ich obsah je mu známy a berie na vedomie skutočnosť, že VOP sú pre neho záväzné a podpisom tejto Rámcovej zmluvy sa zaväzuje dodržiavať ich ustanovenia.

* 1. Všeobecné technické podmienky

Predávajúci sa zaväzuje, že pri dodaní Tovaru v priestoroch Kupujúceho bude dodržiavať podmienky uvedené vo Všeobecných technických podmienkach plnenia v SE (závody), verzia 01.06.2018, ktoré tvoria Prílohu č. 4 tejto Rámcovej zmluvy (ďalej len „VTP“).

* 1. Prednosť ustanovení
		1. V prípade rozporu medzi podmienkami uvedenými v tejto Rámcovej zmluve a podmienkami uvedenými v jej prílohách, resp. súčastiach má prednosť text tejto Rámcovej zmluvy.
		2. V prípade rozporu medzi podmienkami uvedenými v texte Rámcovej zmluvy a podmienkami uvedenými v príslušnej Objednávke majú prednosť ustanovenia príslušnej Objednávky.
		3. V prípade rozporu medzi ustanoveniami jednotlivých príloh má Technická špecifikácia prednosť pred VTP.
		4. V prípade rozporu medzi podmienkami uvedenými vo VOP a podmienkami uvedenými vo VTP majú prednosť VTP.

Ostatné podmienky súvisiace s týmto článkom Rámcovej zmluvy sú uvedené v Prílohe č. 1 – VOP, článok V. Výklad.

1. komunikácia
	1. Kontaktné osoby

Kontaktnou osobou v zmluvných veciach je:

za Kupujúceho:

**Jana Bučányová, taktický nákupca, e-mail:** **jana.bucanyova@seas.sk****, tel. +421 2 5866 3174**

za Predávajúceho:

**...........**

**[Poznámka: doplňte meno a priezvisko, funkciu, kontaktný e-mail a tel. čísla]**

* 1. Manažéri Zmluvy

Na účely vykonávania organizačných a realizačných úkonov na základe ustanovení tejto Rámcovej zmluvy sú určené nasledovné osoby:

Manažér Zmluvy za Kupujúceho:

**Ing. Slavomír Špaček, vedúci materiálového manažmentu KE, e-mail:** **slavomir.spacek@seas.sk****, tel. +421 910674148**

**Ing. Soňa Hutárová, vedúci materiálového manažmentu JE a logistiky,**

 **e-mail:** **Sona.Hutarova@seas.sk****, tel. +421 910674941**

Manažér Zmluvy za Kupujúceho na účely vykonávania organizačných a realizačných úkonov pre jednotlivé Kúpne zmluvy (Objednávky)

**Ing. Štefan Herczeg, Koordinátor materiálového manažmentu EMO, e-mail:** **stefan.herczeg@seas.sk****, tel.č. +421 910673191**

**Jaroslav Gendiar, Operatívny nákupca - logistik, materialový manažment TE a VE, e-mail:** **jaroslav.gendiar@seas.sk****, tel.č. +421 46 560 3261**

Manažér Zmluvy za Kupujúceho na účely podpisu Dodacieho listu je osoba útvaru skladového hospodárstva v zmysle jej oprávnenia.

Manažér Zmluvy za Predávajúceho:

**...........**

**[Poznámka: doplňte meno a priezvisko, funkciu, kontaktný e-mail a tel. čísla]**

Ostatné podmienky súvisiace s týmto článkom Rámcovej zmluvy sú uvedené v Prílohe č. 1 – VOP, článok VI. Komunikácia.

1. CENA, FAKTURAČNÉ a platobné podmienky
	1. Cena
		1. Kupujúci sa zaväzuje zaplatiť za Tovar cenu, ktorá bude určená spôsobom uvedeným v nasledujúcich bodoch tohto článku Rámcovej zmluvy (ďalej len „**Kúpna cena**“alebo„**cena**“).
		2. Zmluvné strany sa dohodli, že **maximálna cena** za Tovar dodaný na základe Objednávok vystavených v zmysle tejto Rámcovej zmluvy je:

**XXXXXXXXXXXXXXXXXXXX**,- EUR bez DPH

(slovom: **xxxxxxxxxxxxxxxxxxx** eur bez DPH)

(ďalej len „**Cena**“).

Uvedená Cena predstavuje finančný limit Kupujúceho na úhradu Tovaru dodaného Predávajúcim na základe Objednávok vystavených v  zmysle tejto Rámcovej zmluvy. Kupujúci nie je povinný vyčerpať Cenu a Predávajúci nie je oprávnený požadovať od Kupujúceho úhradu prípadného zostatku Ceny ku koncu zmluvného obdobia, ak Cena nebola vyčerpaná zo strany Kupujúceho v plnom rozsahu.

* + 1. Kúpna cena Tovaru, ktorý bude predmetom Objednávky, bude určená podľa množstva Tovaru a príslušnej jednotkovej ceny v zmysle cenníka, ktorý tvorí **Prílohu č. 3** tejto Rámcovej zmluvy.
		2. Zmluvné strany sa dohodli, že Kúpna cena bude uhradená na základe faktúry vystavenej Predávajúcim, po prevzatí Tovaru Kupujúcim. Podkladom pre vystavenie faktúry za Tovar je **Dodací list,** vyhotovený v zmysle bodu 6.4.1 tejto Rámcovej zmluvy, potvrdený Manažérom Zmluvy za Kupujúceho a za Predávajúceho v zmysle bodu 4.2 Rámcovej zmluvy.
		3. V prípade, ak je Predávajúci platiteľom DPH v SR, k Cene bude pripočítaná DPH podľa zákona č. 222/2004 Z.z. o DPH v znení neskorších predpisov (ďalej len „Zákon o DPH“) platného v deň vzniku daňovej povinnosti.
	1. Fakturačné podmienky
		1. Faktúra musí obsahovať všetky náležitosti v zmysle platnej legislatívy a ostatné požadované údaje v zmysle tejto Rámcovej zmluvy.

V prípade, ak Predávajúci vyhotoví faktúru, ktorá nespĺňa náležitosti v zmysle platnej legislatívy alebo v zmysle tejto Rámcovej zmluvy a Kupujúcemu z tohto dôvodu bude zo strany orgánov finančnej správy Slovenskej republiky vyrubená pokuta alebo budú uplatnené iné sankcie (napríklad neuznanie nároku na odpočet DPH, dorubenie DPH a pod.), Kupujúci má právo vyfakturovať Predávajúcemu náhradu škody vo výške takto vyrubenej pokuty alebo iných sankcií a Predávajúci má povinnosť takúto faktúru Kupujúcemu uhradiť.

* + 1. Predávajúci je povinný zasielať faktúry pre Kupujúceho na adresu:

**Slovenské elektrárne, a.s.**

**Odbor fakturácie**

**Závod Atómové elektrárne Mochovce**

**P.O.BOX 11**

935 39 Mochovce

Neoddeliteľnou súčasťou faktúry je dodací list vyhotovený v zmysle bodu 6.4.1 tejto Rámcovej zmluvy

* 1. Platobné podmienky

Splatnosť faktúry

Lehota splatnosti faktúry je **60 dní odo dňa doručenia** faktúry Kupujúcemu na adresu podľa bodu 5.2.2 tejto Rámcovej zmluvy.

Ostatné podmienky súvisiace s týmto článkom Rámcovej zmluvy sú uvedené v Prílohe č. 1 – VOP, článok VII. Cena, fakturačné a platobné podmienky, ako aj článok VIII. Daňové podmienky.

1. DODANIe tovaru
	1. Miesto dodania Tovaru
		1. Táto Rámcová zmluva sa vzťahuje na nasledovné závody Kupujúceho:
* Závod Atómové elektrárne Bohunice, 919 31 Jaslovské Bohunice
* Závod Atómové elektrárne Mochovce 1,2, 935 39 Mochovce
* Závod Atómové elektrárne Mochovce 3,4, 935 39 Mochovce
* Závod Elektrárne Nováky, 972 43 Zemianske Kostoľany
	+ 1. Miesto dodania Tovaru je uvedené v príslušnej Objednávke.
	1. Miesto odovzdania a prevzatia Tovaru

Miestom odovzdania a prevzatia Tovaru je:.

* + 1. Slovenské elektrárne a.s., závod Atómové elektrárne Bohunice,

919 31 Jaslovské Bohunice, silo vápenného hydrátu, objekt č. 646A

* + 1. Slovenské elektrárne a.s., závod Atómové elektrárne Mochovce 1,2 a Mochovce 3,4

 935 39 Mochovce, vápenné silá, objekt 593/1-01

* + 1. Slovenské elektrárne a.s., závod Elektrárne Nováky,

972 43 Zemianske Kostoľany, silo vápennho hydrátu

Ustanovenia bodu 9.3.2 VOP, týkajúce sa medzinárodných dodacích doložiek INCOTERMS 2010, sa pre účely tejto Rámcovej zmluvy neuplatňujú.

* 1. Lehota dodania a prevzatia Tovaru
		1. Predávajúci sa zaväzuje dodať Kupujúcemu Tovar v lehote uvedenej v príslušnej Objednávke, najneskôr však do **5 pracovných** dní po potvrdení Objednávky.
	2. Prevzatie Tovaru
		1. Prevzatie Tovaru sa potvrdí na Dodacom liste (ďalej len „**Dodací list**“), ktorý podpíšu obe Zmluvné strany a ktorý bude obsahovať:
* označenie Tovaru,
* kód Tovaru podľa Spoločného colného sadzobníka,
* množstvo Tovaru,
* zoznam odovzdávaných dokumentov,
* čitateľné mená, priezviská a podpisy Manažérov Zmluvy za obidve Zmluvné strany v zmysle bodu 4.2 tejto Rámcovej zmluvy,
* dátum prevzatia Tovaru Kupujúcim,
* miesto prevzatia Tovaru.
	+ 1. Predávajúci je povinný najneskôr pri prevzatí Tovaru zo strany Predávajúceho odovzdať Kupujúcemu doklady, ktoré sú potrebné na prevzatie a na užívanie Tovaru, v zmysle bodu 1.3 tejto Rámcovej zmluvy a prípadné ďalšie dokumenty, uvedené v príslušnej Objednávke.
		2. Kupujúci je oprávnený odobrať vzorky Tovaru pred jeho prevzatím/ stáčaním na vykonanie vstupnej kontroly. Rozsah konktrétnych kontrolovaných chemických parametrov a množstvo analýz Tovaru určí Kupujúci. Po vyhodnotení vzorky Tovaru rozhodne Kupujúci v prípade zistenej vady Tovaru o prevzatí alebo neprevzatí Tovaru. Nevyhovujúca kvalita Tovaru uvedená v Certifikáte, resp. zistená na základe nameranej kvality v rámci vstupnej kontroly v laboratóriach Kupujúceho sa považuje za podstatné porušenie povinností Predávajúceho.
		3. Zmluvné strany pre účely tejto Rámcovej zmluvy dohodli, že pokiaľ nie je uvedené v príslušnej Objednávke inak, Predávajúci je povinný Kupujúcemu oznámiť termín dodania Tovaru minimálne **1 pracovný deň** pred dátumom dodania Tovaru.
		4. Pre posúdenie odobratého množstva Tovaru dodaného prostredníctvom nákladnej prepravy budú použíté údaje zo systému nákladnej váhy Kupujúceho. Váženie bude vykonané na nákladnej váhe Kupujúceho
		5. Pre posúdenie odobratého množstva Tovaru dodaného prostredníctvom železničnej dopravy budú použité údaje zo systému koľajovej váhy Kupujúceho. Váženie bude vykonané na železničnej vlečke Kupujúceho.

V prípade rozdielu medzi množstvom Tovaru uvedenom v Dodacom liste a množstvom Tovaru zisteného na základe váženia jednotlivej dodávky u Kupujúceho, bude Kupujúcim k Dodaciemu listu pripnutý „Záznam o prevážení“, ktorý je záväzným podkladom pre fakturáciu dodaného Tovaru. „Záznam o prevážení“ musí byť podpísaný oprávnenou osobou zo strany Kupujúceho.

V prípade nefunkčnosti nákladnej váhy bude prevzatý Tovar fakturovaný v množstve rovnajúcom sa priemernej užitočnej nosnosti auta, ktorým bol Tovar prevzatý na prepravu.

V prípade nefunkčnosti koľajovej váhy bude prevzatý Tovar fakturovaný v množstve rovnajúcom sa priemernej nosnosti vagónu, ktorým bol Tovar prevzatý na prepravu.

Predávajúci berie na vedomie, že v mieste prevzatia Tovaru Kupujúcim sú nasledovné typy stáčacieho zariadenia slúžiace na prevzatie Tovaru:

- miesto dodania Tovaru podľa bodu 6.2.1 – stáčanie Tovaru/vápenného hydrátu sa vykonáva autocisternami cca 3-4 krát týždenne. Objem zásobných síl je približne 2 x 180 ton,

- miesto dodania Tovaru podľa bodu 6.2.2 – stáčanie Tovaru/vápenného hydrátu sa vykonáva autocisternami cca 8-10 krát mesačne. Objem zásobných síl je približne 6 x 150 ton,

- miesto dodania Tovaru podľa bodu 6.2.3 – stáčacie zariadenie – polospoj typu A. Stáčanie Tovaru je možné priamo do sila vápenného hydrátu z vagónov RAJ aj z autocisterien. Kapacita sila hydrátu vápenatého je 315 t.

* + 1. V prípade zistenia skutočností brániacich vo vykládke Tovaru je Predávajúci povinný odsunúť dopravný prostriedok z miesta vykládky na parkovacie miesto mimo stáčacieho objektu. Za skutočnosti brániace vo vykládke Tovaru sa okrem vád podľa Prílohy č. 1 – VOP považuje aj nevyhovujúci typ stáčacieho zariadenia v rozpore s bodom 6.4.5 tejto Rámcovej zmluvy.
		2. Kupujúci má právo na preváženie každej plnej a prázdnej autocisterny na váhe v mieste dodania Tovaru.
		3. Kupujúci je v prípade mimoriadnych prevádzkových situácií (napr. dispečerské riadenie prevádzky, porucha zariadení – odstávka blokov) oprávnený odmientnuť prevzatie dodávok Tovaru, pričom každé takéto odmietnutie sa nebude považovať za porušenie povinností Kupujúceho prevziať Tovar.

Ostatné podmienky súvisiace s týmto článkom Zmluvy sú uvedené v Prílohe č. 1 – VOP, článok IX. Vykonanie plnenia.

1. Náhrada škody

Ustanovenia týkajúce sa náhrady škody sú uvedené v Prílohe č. 1 – VOP, článok XIII. Zodpovednosť za škodu.

1. Záruka a zodpovednosť za vady
	1. Záruka na Tovar

Odchylne od ustanovenia bodu 14.2 VOP, ktoré tvoria Prílohu č. 1 k tejto Rámcovej zmluve, sa Predávajúci zaväzuje, že Tovar si zachová vlastnosti v zmysle tejto Rámcovej zmluvy počas záručnej doby **10 pracovných dní** (ďalej len „**Záruka**“ alebo „**Záruka za akosť**“).

* 1. Zľava z ceny

Zmluvné strany sa dohodli, že v prípade, ak Kupujúci neodmietne prevzatie dodávky Tovaru pre nedodržanie hodnôt akosti Tovaru, uvedenej v Prílohe č. 2 tejto Rámcovej zmluvy, a to v časti týkajúcej sa Ca(OH)2, a/alebo zbytku na site, Kupujúci si môže uplatniť zľavu a to:

* + - 1. 20 % z jednotkovej ceny za každé chýbajúce percento CaO,
			2. 20 % z jednotkovej ceny za každé percento odchýlky od určených hodnôt zbytku na site.

Predávajúci zohľadní vyššie uvedenú zľavu pri vyhotovení faktúry za dodaný Tovar.

Ostatné podmienky súvisiace s týmto článkom Rámcovej zmluvy sú uvedené Prílohe č. 1 – VOP, článok XIV. Záruka a zodpovednosť za vady.

1. zmluvné pokuty a sankcie
	1. Zmluvné pokuty

Okrem zmluvných pokút uvedených vo VOP si Zmluvné strany pre účely tejto Rámcovej zmluvy dohodli aj nasledovné zmluvné pokuty:

* + 1. V prípade, že Predávajúci nedodrží termín dodania Tovaru dohodnutý v príslušnej Objednávke, a z tohto dôvodu bude Kupujúci nútený odstaviť výrobu elektrickej energie, môže si Kupujúci uplatniť voči Predávajúcemu zmluvnú pokutu a to nasledovne:

(i) základná výška zmluvnej pokuty v prípade vynúteného odstavenia výroby elektrickej energie Kupujúcim z dôvodov na strane Predávajúceho je 330,- EUR za každú začatú hodinu,

(ii) ak odstávka výroby elektrickej energie Kupujúcim trvá podľa bodu 9.1.1 dlhšie ako 5 hodín, zmluvná pokuta sa počnúc šiestou hodinou zvyšuje na 1 650,- EUR za každú začatú hodinu.

Ustanovenie bodu 15.2. prvá veta v Prílohe č. 1 - VOP nie sú týtmo bodom dotknunuté.

* + 1. Odchylne od bodu 15.2 druhá veta v Prílohe č. 1 - VOP sa Zmluvné strany dohodli, že v prípade nedodania alebo oneskoreného dodania dokladov, ktoré sú potrebné na prevzatie alebo na užívanie Tovaru, alebo iných dokladov, ktoré je Predávajúci povinný odovzdať Kupujúcemu podľa Rámcovej zmluvy alebo príslušnej Objednávky, môže si Kupujúci uplatniť voči Predávajúcemu zmluvnú pokutu vo výške **1%** z Ceny dodaného Tovaru za každý i začatý deň omeškania.

Ostatné podmienky súvisiace s týmto článkom Rámcovej zmluvy sú uvedené v Prílohe č. 1 – VOP, článok XV. Zmluvné pokuty a sankcie.

1. ukončenie zmluvy

Ustanovenia týkajúce sa ukončenia zmluvy sú uvedené Prílohe č. 1 – VOP, článok XVI. Prerušenie prác a ukončenie Zmluvy, pričom ustanovenia o ukončení zmluvy sa vzťahujú na jednotlivé Objednávky a aj na Rámcovú zmluvu.

Pokiaľ sa Zmluvné strany nedohodnú inak, predčasné ukončenie Rámcovej zmluvy, má za následok ukončenie všetkých zmlúv uzatvorených na základe Objednávok, podľa ktorých ešte práva a povinnosti Zmluvných strán nezanikli vzájomným plnením, a to aj v prípade, ak sa porušenie Rámcovej zmluvy, či už podstatné alebo nepodstatné, týka iba niektorej Objednávky. Pre postup Zmluvných strán pri predčasnom ukončení Rámcovej zmluvy platia príslušné ustanovenia Prílohy č. 1 – VOP, článok XVI. Prerušenie prác a ukončenie Zmluvy.

* 1. Vypovedanie kúpnej zmluvy uzavretej na základe Objednávky a  vypovedanie Rámcovej zmluvy
		1. Odchylne od ustanovenia bodu 16.3 VOP, ktoré tvoria Prílohu č. 1 k tejto Rámcovej zmluve, sa Zmluvné strany pre účely tejto Rámcovej zmluvy dohodli, že Kupujúci je oprávnený ukončiť jednotlivú kúpnu zmluvu uzavretú na základe Objednávky, ako aj túto Rámcovú zmluvu bez uvedenia dôvodu doručením písomnej výpovede Predávajúcemu. Ostatné ustanovenia bodu 16.3 VOP, ostávajú týmto nezmenené v platnosti.
		2. Kupujúci je oprávnený jednotlivé kúpne zmluvy uzavreté na základe Objednávok, ako aj túto Rámcovú zmluvu, vypovedať aj čiastočne.

Ostatné podmienky súvisiace s týmto článkom Rámcovej zmluvy sú uvedené v Prílohe č. 1 – VOP, článok XVI. Prerušenie prác a ukončenie Zmluvy a článok XVII. Okolnosti vylučujúce zodpovednosť / vyššia moc.

1. systémy manažérstva dodávateľa

Zmluvné strany sa dohodli, že Predávajúci pre účely tejto Rámcovej zmluvy nie je povinný disponovať funkčným systémom manažérstva bezpečnosti, ktorý zodpovedá požiadavkám OHSAS 18001, ani funkčným systémom environmentálneho manažérstva, ktorý zodpovedá požiadavkám ISO 14001, a pre účely tejto Rámcovej zmluvy sa na Predávajúceho nevzťahujú príslušné ustanovenia Prílohy č. 1 – VOP, článok XVIII. Systémy manažérstva dodávateľa.

* 1. Systém environmentálneho manažérstva

Predávajúci je povinný pre účely tejto Rámcovej zmluvy disponovať funkčným systémom environmentálneho manažérstva, ktorý zodpovedá požiadavkám ISO 14001. Ostatné podmienky súvisiace s týmto článkom Rámcovej zmluvy sú uvedené v Prílohe č. 1 – VOP, článok XVIII. Systémy manažérstva dodávateľa.

1. Poistenie

Predávajúci nie je povinný získať a počas celej doby platnosti Rámcovej zmluvy udržiavať a na požiadanie Kupujúceho preukázať poistenie zodpovednosti za škodu. Ustanovenia týkajúce sa poistenia, uvedené v Prílohe č. 1 – VOP, článok XX. Poistenie, sa neuplatňujú.

1. Dôvernosť informácií

Ustanovenia týkajúce sa dôvernosti informácií sú uvedené v Prílohe č. 1 – VOP, článok XXII. Dôvernosť informácií.

1. súdna príslušnosť

Ustanovenia týkajúce sa súdnej príslušnosti sú uvedené v Prílohe č. 1 – VOP, článok XXIX. Spory.

1. osobitné ustanovenia
	1. Doložka o partnerstve

Predávajúci berie na vedomie, že podpisom tejto Rámcovej zmluvy je povinný rešpektovať ustanovenia Doložky o partnerstve, verzia 1/10/2014 ktorej znenie je zverejnené na internetovej stránke:

<http://www.seas.sk/obstaravanie>

a vyhlasuje, že sa s predmetom Doložky o partnerstve oboznámil, jej obsah je mu známy a berie na vedomie skutočnosť, že Doložka je pre neho záväzná.

1. záverečné USTANOVENIA
	1. Prílohy

Neoddeliteľnou súčasťou tejto Rámcovej zmluvy sú nasledovné prílohy:

Príloha č. 1 – Všeobecné obchodné podmienky spoločnosti Slovenské elektrárne, a.s., verzia **01.10.2018**

Príloha č. 2 – Technická špecifikácia

Príloha č. 3 – Cenová ponuka

Príloha č. 4 – Všeobecné technické podmienky plnenia v Slovenských elektrárňach, a.s. (závody), verzia **01.06.2018**

Príloha č. 5 – Vyhlásenie o daňovej pozícii a prepojenosti (zahraničný dodávateľ) / Vyhlásenie o prepojenosti (tuzemský dodávateľ)

* 1. Vyhotovenia

Táto Rámcová zmluva je vyhotovená v **2** vyhotoveniach, z ktorých každá Zmluvná strana dostane **jedno** vyhotovenie.

* 1. Prejav vôle

Zmluvné strany vyhlasujú, že si túto Rámcovú zmluvu pred je podpisom prečítali, že bola uzavretá podľa ich pravej a slobodnej vôle, určite, vážne, zrozumiteľne a nie v tiesni, ani za nápadne nevýhodných podmienok, že jej obsahu rozumejú a na znak súhlasu ju bez akýchkoľvek výhrad pri plnom vedomí podpisujú.

|  |
| --- |
| V \_\_\_\_\_\_\_\_\_\_\_\_\_\_\_\_\_\_\_, dňa \_\_\_\_\_\_ V \_\_\_\_\_\_\_\_\_\_\_\_\_\_\_\_\_\_\_, dňa \_\_\_\_\_\_ |
| V mene a za Predávajúceho: |  | V mene a za Kupujúceho: |
|  |  | **Slovenské elektrárne, a.s.** |
| Meno a priezvisko Funkcia |  | Meno a priezviskoFunkcia |
|  |  |  |
| MenoFunkcia |  | MenoFunkcia |